DDD วิ่งแรง 3 วันราคากระฉูด 45% ขานรับตัวเลขนักท่องเที่ยวจีนดีดบวกในรอบ 6 เดือน
DDD วิ่งแรง 3 วันราคากระฉูด 45% ขานรับตัวเลขนักท่องเที่ยวจีนดีดบวกในรอบ 6 เดือน โดยปิดตลาดวันนี้ที่ระดับ 24.30 บาท บวก 2.30 บาท หรือ 10.45% สูงสุดที่ระดับ 24.90 บาท ต่ำสุดที่ระดับ 21.90 บาท ด้วยมูลค่าการซื้อขาย 625.90 ล้านบาท
29 ม.ค. 2562

ผู้สื่อข่าวรายงานว่าราคาหุ้น บริษัท ดู เดย์ ดรีม จำกัด (มหาชน) หรือ DDD ปิดตลาดวันนี้ที่ระดับ 24.30 บาท บวก 2.30 บาท หรือ 10.45% สูงสุดที่ระดับ 24.90 บาท ต่ำสุดที่ระดับ 21.90 บาท ด้วยมูลค่าการซื้อขาย 625.90 ล้านบาท

โดยราคาหุ้น DDD ปรับตัวขึ้นมาอย่างร้อนแรง 3 วันติด นับตั้งแต่ราคาปิดที่ระดับ 16.80 บาท เมื่อวันที่ 24 ม.ค. 61 โดยคิดเป็นการปรับตัวขึ้น 7.50 บาท หรือคิดเป็น 44.64%
ด้าน บล.กสิกรไทย ระบุในบทวิเคราะห์ภาคบ่ายวานนี้ (29 ม.ค.62) ว่า กระทรวงการท่องเที่ยวรายงานตัวเลขนักท่องเที่ยวเดือน ธ.ค. เพิ่มขึ้น7.68% จากงวดปีก่อน โดยนักท่องเที่ยวจีนกลับมาเติบโต 2.8% จากปีก่อน กลับมาบวกครั้งแรกในรอบ 6 เดือน หุ้นที่ได้รับปัจจัยบวกดังกล่าว ได้แก่ ท่าอากาศยานไทย (AOT) และบมจ.เอเชีย เอวิเอชั่น (AAV) นอกจากนี้ยังมีการคาดการณ์การฟื้นตัวกลุ่มค้าปลีกเครื่องสำอางที่อิงกับนักท่องเที่ยวชาวจีน ได้แก่ บมจ.บิวตี้ คอมมูนิตี้ (BEAUTY) และบมจ.ดู เดย์ ดรีม (DDD)